Document ID: 32004R0920

Kommissionens forordning (EF) nr. 920/2004
af 29. april 2004
om tilpasning af forordning (EF) nr. 2550/2001 om gennemførelsesbestemmelser til Rådets forordning (EF) nr. 2529/2001 om den fælles markedsordning for fåre- og gedekød for så vidt angår præmieordningerne og om ændring af forordning (EF) nr. 2419/2001 som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 57, stk. 2, og
ud fra følgende betragtninger:
(1) Der bør foretages visse tekniske tilpasninger af Kommissionens forordning (EF) nr. 2550/2001(1) som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (i det følgende benævnt "de nye medlemsstater").
(2) Efter artikel 2, stk. 2, i forordning (EF) nr. 2550/2001 skal medlemsstaterne fastsætte en periode for indgivelse af ansøgninger om moderfårs- og gedepræmier. Da de nye medlemsstater tiltræder den 1. maj 2004, bør de for 2004 bemyndiges til at fastsætte en særlig tidsplan for indgivelse af præmieansøgninger, og meddelelserne bør også tilpasses.
(3) Bilag I til forordning (EF) nr. 2550/2001 bør ændres for at tage højde for gedebestanden på Cypern, i Slovenien og i Slovakiet-
UDSTEDT FØLGENDE FORORDNING:
Artikel 1
I forordning (EF) nr. 2550/2001 foretages følgende ændringer:
a) I artikel 2, stk. 2, indsættes følgende afsnit:"For 2004 kan Malta og Slovenien fastsætte en periode, der tidligst begynder på ikrafttrædelsesdatoen for tiltrædelsestraktaten af 2003 og senest udløber 31 dage efter denne dato."
b) I artikel 18 indsættes som stk. 2:"Hvad angår Malta og Slovenien, skal de oplysninger, der er fastsat i stk. 1, forelægges før den 30. august 2004."
c) Bilag I til forordning (EF) nr. 2550/2001 affattes som angivet i bilag I til nærværende forordning.
Artikel 2
Denne forordning træder i kraft med forbehold af, at traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft, og da på datoen herfor.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. april 2004.

Labels: 17
19
6
18
15